Earrings | Black Sparkly Rhinestone Long Tassel Drop Earrings - Gamiss
(0) 8RYEZ5AGS01 282737601
Color: BLACK, BLUE, BROWN, GRAY, RED, ROSE RED Opposisiepartye verwerp verslag oor grond | Maroela Media
Thandeka Mbabama, DA-LP en skaduminister van landbou, grondhervorming en landelike ontwikkeling, het gesê hoewel die party glo dat wettige en deeglike grondhervorming noodsaaklik vir Suid-Afrika is, die ANC‑regering se mislukkings die afgelope 25 jaar dit in die wiele gery het.
“Die DA verwerp derhalwe die uitkomste van die paneel met betrekking tot onteiening van grond sonder vergoeding en ander onhoudbare voorstelle wat gemaak word. Die voorstelle is hoë risiko en beloof hoogstens ’n lae beloning vir diegene wat ’n betekenisvolle grondhervorming nodig het.”
Volgens Mbabama sal die sleutelaanbevelings in die verslag rampspoedig wees vir die ekonomie en beleggersvertroue indien dit geïmplementeer word.
“Die DA sal die volledige verslag noukeurig bestudeer met die oog op die indiening van ’n omvattende alternatief, in ooreenstemming met ons jarelange standpunt oor die bevordering van grondhervorming sonder onteiening. Ons ondersteun onomwonde die regs- en grondwetlike prosesse vir grondhervorming. Die ANC kan egter nie voortgaan om sy mislukkings rakende grondhervorming die afgelope 25 jaar op die Grondwet te blameer nie.”
Mbabama het gesê indien grondhervorming nie korrek aangepak word nie, sal die gevolge rampspoedig wees.
Dr. Pieter Groenewald, VF Plus-leier, het die verslag as ŉ klug en ŉ vermorsing van belastingbetalers se geld beskryf aangesien die ANC se besluit om dit deur te voer, lank reeds bekend is.
“Die ANC het reeds aan die einde van Julie verlede jaar deur president Cyril Ramaphosa gesê die proses is aan die gang gesit om die Grondwet te wysig, en dat niks dit sal omkeer nie. Verlede Donderdag is ŉ mosie in die parlement aanvaar wat die proses verder voer om artikel 25 van die Grondwet te wysig om voorsiening te maak vir onteiening sonder vergoeding.”
Groenewald het gesê die VF Plus wil dit benadruk dat die wysiging aan die Grondwet en die aanvaarding van onteiening sonder vergoeding, die land se ekonomie sal vernietig. “Dit sal Suid-Afrika onomkeerbaar op die Zimbabwe-roete plaas.
“Vir die ANC om te sê die proses moet deur ŉ onteieningswet onderlê word, is misleidend. Daar word reeds verwys na die betrokke wysigingswetsontwerp rakende onteiening deur byvoorbeeld grond wat net vir spekulasie-doeleindes gehou word, sonder vergoeding te kan onteien.”
Die enigste positiewe aanbeveling van die presidensiële paneel is dat ŉ behoorlike grondoudit gedoen moet word om te bepaal wie hoeveel grond in Suid-Afrika besit, meen Groenewald.
“Die VF Plus vra al jare lank hiervoor aangesien die ANC die narratief dat wittes meer as 80% van die grond in die land besit, vir politieke doeleindes misbruik. Hierdie leuen kan slegs weerlê word deur ŉ akkurate grondoudit.”
Volgens Groenewald moet in gedagte gehou word dat die Grondwet wel gewysig moet word met ŉ tweederde-meerderheid. “Maar wanneer dit eers gedoen is, kan ŉ gewone wet oor die kwessie daarna gebruik word met ŉ blote meerderheid van 50 persent plus een.
“Wat sou in die toekoms gebeur wanneer Suid-Afrika ŉ ander president kry wat grond wil nasionaliseer? Dan is ŉ tweederde-meerderheid nie nodig nie, maar slegs ŉ gewone meerderheid.
“Die presidensiële paneel se verslag bevestig bloot die bestaande standpunt van die ANC om grond te onteien sonder vergoeding en dit is totaal onaanvaarbaar vir die VF Plus.”
Talle vas tydens operasies in PE
Ag help dit tog …want niemand luister nie die anc doen wat hy wil ! Die slimste mense kom verduidelik en praat maar nee die anc wil die land verongeluk ! Het die anc al iets reggedoen in die laaste 25 jaar …alles die staatsinstansies in bangkrot en niks werk nie !
Daar moet maar aan die swartmense verduidelik word, dat indien daar weer ‘n wit president aan bewind kom, sal dit hom die mag gee om al die swartmense se grond te vat. As hulle sê daar sal nooit weer ‘n wit president wees in Suid-Afrika nie, herinner hulle dis wat die wit mense ook geglo het. In politiek kan mens nooit sê nooit nie.
Dis van al die praat dat ons sit waar ons sit en ongelukkig is dit al wat die FF en DA kan doen
En CR sal heel moontlik, om sy posisie te versterk, aan druk vanaf die grypers toegee wat dalk net aan hom, soos vir Xi, koningskap tot aan die einde der dae mag beloof. Die VF Plus sowel as die DA probeer punte wen onder die skare. Groenewald vry reeds na ‘n grondjie vir hom en allemaal wat onder sý bestuur wil dien en die DA probeer verlore skapies met sy bulderende wolfhond aanjaar na die kraal waar die heining reeds meegegee het… eenkant in, anderkant uit. Hierdie is ‘n eenpartystaat. Hoekom glo ons dit nie?
Die VF en DA doen wat hulle kan. Hulle probeer dit uitpraat en uitredeneer. Wat meer kan hulle doen? ń Vuurwapen teen CR se kop hou?
ANC wil eintlik maar 2 dinge bewys: 1 is om te bewys hulle regeer en hulle is baas, 2 is om vir JM te wys dat hulle eintlik vir hom bang is en sal doen wat hy wil hê. Soos ń puppet on a string!
Hulle dink nie eers aan voor- en nadele nie! (Om die waarheid te sê hulle kan nie so ver dink nie!)